section_heading: Poslije rata
paragraph_text: Nakon što je Josefa unaprijedio u feldmaršala, car Karlo je 27. listopada 1918. imenovao Josefa regentom Mađarske. Josef je počeo pregovore radi stvaranja nacionalne vlade, ali je njegove planove onemogućila revolucija koja je izbila 31. listopada 1918. nakon koje je bio interniran na svoje imanje u Alcsutu. Nakon gušenja boljševičke revolucije pod vodstvom Bele Kuna, Josef je ponovno postao regentom koji imenuje predsjednika Vlade, te je za premijera imenovao Istvana Friedricha, a za zapovjednika vojske admirala Miklosa Horthyja. Međutim, sile Antante nisu željele da Josef bude regent novostvorene mađarske republike, pa je Josef 23. kolovoza 1919. prisiljen odstupiti, te mjesto regenta prepustiti Miklosu Horthyju.